புதுடெல்லி,டிச.22:பாரதிய ஜனதா தலைமையிலான தேசிய ஜனநாயகக் கூட்டணி ஆட்சி நடைபெற்ற 1999-ம் ஆண்டில் உரிமம் வழங்குவதில் கடைப்பிடிக்கப்பட்ட தவறான நடைமுறையால் அரசுக்கு ரூ.1.43 லட்சம் கோடி இழப்பு ஏற்பட்டுள்ளது என்று தொலைத் தொடர்புத் துறை அமைச்சர் கபில் சிபல் கூறினார். உரிமம் வழங்குவதற்கு கட்டண நிர்ணய முறையை மாற்றி, வருவாய் பங்கீட்டு முறை அறிமுகப்படுத்தியது பாஜக கூட்டணி ஆட்சிதான். மேலும் உரிமக் காலம் 10 ஆண்டுகளில் 20 ஆண்டுகளாக நீடிக்கப்பட்டதும் பாஜக கூட்டணி ஆட்சியில்தான். ஏல முறையும் பாஜக கூட்டணி ஆட்சியில் கைவிடப்பட்டது.தொலைத் தொடர்புத் கொள்கையில் பாஜக கூட்டணி அரசு செய்த தவறான மாற்றங்களால் அரசுக்கு ரூ.1.43 லட்சம் கோடி இழப்பு ஏற்பட்டுள்ளது என்றார் அவர்.